За първи път Добеле е споменат от исторически източник през 1254, въпреки че по това време на мястото на града има само дървена крепост, която по време на Ливонската война (1558-1583) е унищожена. Впоследствие на същото място е построен каменен замък, около който започват да се заселват хора. Останките от този замък са все още видими, а дори се работи по-възстановяването му. Най-старата църква в града е построена още през 1495. Твърдината бързо се превръща в център за търговците и през 17 век по време на управлението на херцога на Курландия Якоб Кетлер в града вече има вятърна мелница, дъскорезница, тепавица, както и цех за олио.